[{"text_idx": "#000004", "text": "Pa\u0308rnu Vo\u0303rkpalliklubi teenis eile Credit24 Meistriliigas hooaja kaheksanda vo\u0303idu, alistades kodus oodatult 3:0 (23, 15, 23) Limbaz\u030ci. Neljapa\u0308evasest tulemusest hoolimata paistavad Avo Keele hoolealused lo\u0303petavat po\u0303hiturniiri viiendana, sest eespool paiknevast Tallinna Selverist ja\u0308a\u0308dakse maha juba ku\u0308mne punktiga ja seljataga olevat Riia Tehnikau\u0308likooli edestatakse kaheksa punktiga. Pa\u0308rnakatel on ja\u0308a\u0308nud ma\u0308ngida veel seitse matsi."}, {"text_idx": "#000006", "text": "Avo, ka\u0308tte on jo\u0303udnud 2020. aasta. Kas uus aastanumber ta\u0308hendab sarnaselt eelmisele hooajale, et nu\u0308u\u0308d hakkab ka Pa\u0308rnu meeskonna ma\u0308ng paranema?"}, {"text_idx": "#000007", "text": "Nagu olen varemgi o\u0308elnud: kui meil teeb Eestis keegi u\u0308he hea ma\u0308ngu, siis ra\u0308a\u0308gitakse kohe, et meister on su\u0308ndinud. Me olime eile u\u0308le pika aja sedasi ma\u0308ngul, et ko\u0303ik mehed olid kohal ja terved. Aga vastane polnud kindlasti selline, kellega end vo\u0303rreldes o\u0303ige pildi ette saab. Na\u0308dala vo\u0303i kahega ei juhtu midagi. Kui u\u0308ldse juhtub, siis pikema aja jooksul. Selle kohta, kas me oleme uuel aastal to\u0303usma hakanud, saab vastuse veebruari lo\u0303pus. Siis on na\u0308ha, kas oleme valmis suuremaid hirmutama. To\u0308o\u0308tame praegu ko\u0303vasti ja tagasi enam ei hoia. Koormused on laes ja kui keegi kukub a\u0308ra, siis on va\u0308hemalt asendusmees pingilt vo\u0303tta. Ei pea nurgameest temposse panema."}, {"text_idx": "#000008", "text": "Miks Martti Keel eile ei ma\u0308nginud?"}, {"text_idx": "#000010", "text": "Kas meeskonna teine sidema\u0308ngija Richard Voogel on jo\u0303udnud oma tasemelt Marttile la\u0308hedale vo\u0303i on vahe veel suur?"}, {"text_idx": "#000011", "text": "Oleneb ta\u0308iesti pa\u0308evast. Voogelil on see, et enne ei juhtu midagi, kui ta hakkab kaks korda pa\u0308evas treenima. Kas see juhtub sel vo\u0303i ja\u0308rgmisel aastal, selgub aja jooksul. Ilmselt la\u0308heb ta edasi kuhugi o\u0303ppima (Voogel ka\u0308ib hetkel 12. klassis \u2013 toim.). Richardile on selgelt vaja saaliaja to\u0303usu. Praeguste mahtudega pole areng nii kiire, nagu vo\u0303iks olla."}, {"text_idx": "#000013", "text": "Taavetil on viimastel pa\u0308evadel alaselg natuke kange olnud, aga eks ta sai teiste meeste puudumisel ko\u0303vasti koormust ka. Teda peab ta\u0308helepanelikumalt ja\u0308lgima kui mo\u0303nd teist. Tony (Tammiksaar) on ka (nurgameestest) ta\u0308navu ta\u0308iesti okei olnud, kuigi meeskond suhtus va\u0308ga kriitiliselt noortekoondise hiljutisse geimikaotusse S\u030cveitsile (Muigab.)."}, {"text_idx": "#000016", "text": "Kas Silver ma\u0308ngib sinu ka\u0308e all viimast aastat?"}, {"text_idx": "#000017", "text": "See on hea ku\u0308simus! Ma arvan, et kui Silveril tekib suvel heast liigast tipp-topp huviline, siis mina ega klubi talle kindlasti ka\u0308tt ette ei pane. Olime tegelikult juba enne seda hooaega valmis, et ta a\u0308ra la\u0308heb, aga ta ja\u0308i veel Eestisse. Sellised mehed nagu na\u0308iteks Timo Tammemaa, Toms S\u030cvans ja nu\u0308u\u0308d Silver Maar \u2013 need on korralikud to\u0308o\u0308mehed. Nende minekust pole kahju. (Muigab.) Noh, tegelikult ikka on kahju, sest, pagan, hea mees la\u0308heb minema, aga see on nende ma\u0308nguklassi to\u0303ttu normaalne."}, {"text_idx": "#000019", "text": "Tema ma\u0308ngupaus on pikk olnud, aga ta polegi selle ampluaa mees, kes toob ta\u0308hti taevast alla ehk kogub igas ma\u0308ngus ko\u0303vasti punkte. Pigem on ta oma osavuse ja kogemusega u\u0308ldma\u0308ngu tugevdav osa. Ma arvan, et u\u0308leja\u0308a\u0308nud hooaja jooksul teeb ta veel nii mo\u0303negi hea ma\u0308ngu. Aga esinumber ta kindlasti pole, kui meil u\u0308ldse kedagi saab nii nimetada."}, {"text_idx": "#000020", "text": "Mis temporu\u0308ndajat Eder Levi Kocki vaevab? Ta ei liigu ja\u0308tkuvalt va\u0308ljakul nii kiiresti ja sujuvalt, nagu ehk ootaks."}, {"text_idx": "#000021", "text": "Ta teeb ilusti to\u0308o\u0308d ja la\u0308heb fu\u0308u\u0308siliselt u\u0308ha paremaks. Aga kindlasti pole ta selline ma\u0308ngija, et anna pall ette ja ta lo\u0308o\u0308b vo\u0303imsuse pealt maha. Ta peab rohkem pikkuse pealt ma\u0308ngima, kuigi ka tema hu\u0308ppevo\u0303ime on praegu veel natuke alla keskmise. Ja eks teda osatakse siin liigas juba blokeerida ka. Aga Ederil on kogemusi ja ta ei tee va\u0308ljakul lollusi. Tema ja sidema\u0308ngija peavad u\u0308ksteist leidma, siis tulevad ka paremad na\u0308itajad."}, {"text_idx": "#000022", "text": "Pa\u0308rast Robert Poole\u2019i minema laskmist on meeskonda ja\u0308a\u0308nud u\u0308ks leegiona\u0308rist diagonaalru\u0308ndaja, la\u0308tlane Kristaps Platacs. Kuidas sa tema senist hooaega hindad?"}, {"text_idx": "#000023", "text": "Meil on temaga pikk leping, kolm aastat. Alustada tuleb sellest, et Kristapsi vo\u0303rkpallitaust on ha\u0308sti lu\u0308nklik. Ta lo\u0303petas eelmisel hooajal vahepeal ma\u0308ngimise juba a\u0308ra. Kuna ta ema oli Norras, siis ta viibis mingi aja ka seal. Ja ma\u0308nguaega tuli Limbaz\u030cis va\u0308he isegi siis, kui ta kohal oli. See on ka arusaadav. Pluss oli tal kaks suve tagasi, kui ma ta esimest korda koondiseringi kutsusin, jalas mikroluumurd. Regulaarselt on ta to\u0308o\u0308d teinud seega va\u0308he. Stabiilsust on nu\u0308u\u0308d hooaja jooksul juurde tulnud."}, {"text_idx": "#000025", "text": "Jah, ma na\u0308en, et ta on vo\u0303imeline palju paremaks. Vo\u0303ib-olla vahepeal tulevad tal tehnilisest konarlikkusest sisse mingid vead, na\u0308iteks ru\u0308tmis ja ajastamises. Kui pall on ha\u0308sti ka\u0308es ja ko\u0303ik on ha\u0308sti, siis oskab igau\u0308ks lu\u0308u\u0308a. Aga koondiseski oli na\u0308ha, et kui kogenud (Deniss) Petrovsit polnud ko\u0303rval, siis la\u0308ks tal keeruliseks. Aga elus polegi alati Petrovsit ko\u0303rval."}, {"text_idx": "#000026", "text": "Kas temporu\u0308ndaja Andrei Gvozdev on mees, kellega vo\u0303ib seni pigem rahul olla?"}, {"text_idx": "#000027", "text": "Ta alustas hooaega ha\u0308sti, siis toimus hangumine ja nu\u0308u\u0308d on ta ja\u0308lle to\u0303usuteel. Temposse vo\u0303ib meil tegelikult palli anda ku\u0308ll. Pole ha\u0308da midagi."}, {"text_idx": "#000028", "text": "Lo\u0303petuseks, kuidas sina Urmas Tali vallandamisega seotud teemale otsa vaatad?"}, {"text_idx": "#000029", "text": "Ma arvan, et sellel asjal on mitu, ehk isegi kolm-neli tahku. Iga ko\u0303rvaltvaataja spekuleerib. Ja vo\u0303ib-olla ka asjaosalistest endist na\u0308eb mo\u0303ni teise silmas pindu, aga enda omas ei na\u0308e palkigi. Ehk on to\u0303de midagi sellist, mida oleme kuulnud. Aga me ei tea seda. Vo\u0303ib-olla on klubi juhtkonnal o\u0303igus, et taoliste kulutuste ja taolise komplekteeritavusega tulebki sellised ootused meeskonnale panna. Samas oli a\u0308kki Talil o\u0303igus, et ma\u0308ng la\u0308ks hooaja edenedes tasapidi u\u0308lesma\u0308ge. Aga vo\u0303ib-olla oli o\u0303igus kellelgi, kes u\u0308tles, et sein tuli ette ja selle tasemega vendi ta ei oskagi treenida. Mo\u0303ni kuulutatakse meil ju tituleeritud treeneriks juba ta\u0308nu sellele, et tal o\u0303nnestub u\u0308hel korral Rakverega u\u0308ks na\u0308dalavahetus ha\u0308sti ma\u0308ngida ja Balti liiga vo\u0303ita. Samas vo\u0303ib o\u0308elda Saaremaa ma\u0308ngijatele, et kui nad on nii ko\u0303vad mehed, siis peaks ka kehvade trennide pealt paremini ma\u0308ngima. Kes seda teab? Kuulad u\u0308ht ja kuulad teist. Eks minagi olen va\u0308ikeses ringis arutanud, et kus see to\u0303de vo\u0303iks olla, aga ega ei tea."}, {"text_idx": "#000034", "text": "Pa\u0308rnu Vo\u0303rkpalliklubi avaldas viimaks uue peatreeneri nime"}, {"text_idx": "#000039", "text": "Pa\u0308rnu na\u0308itas tulist vastupanu, kuid Tartu pani kuldsele hooajale kuldse punkti ja tuli Eesti meistriks!"}, {"text_idx": "#000040", "text": "Vo\u0303ru esindusmeeskond naaseb Barruse toetusel peale kaheksat hooaega taas meistriliigasse!"}]